Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите Никола Димитровски со службена легитимација број 28-0003 и Соња Стефановска, со службена легитимација број 28-0010, извршија редовен инспекциски надзор над субјектот ЈУМ Центар за социјална работа Струга, со седиште во Струга ул. Димитар Влахов бб,застапуван од Директорот Мевмед Халили со Записник број ИП1 16-11 од 11.05.2023, ја утврди фактичката состојба и врз основа начлен338 од Законот за социјалната заштита („Службен весник на Република Северна Македонија” број 104/2019,146/2019,275/2019, 302/2020, 311/2020, 163/2021, 294/2021, 99/2022, 236/2022 и 65/2023), на ден 11.05.2023 година го донесе следното

**Р Е Ш Е Н И Е**

Се наредува на Мевмед Халили, Директор на ЈУМ Центар за социјална работа Струга, за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во определените рокови:

1. Во случај кога Центарот ќе прибави податоци по службена должност, по пат на размена на податоците по електронски пат со надлежните институции, дека се настанати промени во материјалната состојба заради остварени приходи од игра на среќа или други приходи врз основа на прибавени податоци, да ги утврди вкупните просечни месечни приходи по сите основи на домаќинството, по што гарантираната минимална помош ќе се исплатува во висина на разликата од утврдениот износ на гарантираната минимална помош или ќе престане користењето на правото, а во решението да се дава образложение  за висината на приходите, согласно член 28 и 31 став 1 од Законот, член 3 став 1 точка 10 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребнатадокументација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

             Центарот во предметите на корисниците: бр.УП1 09-43/1 од 06.12.2022 година на Б. М. и УП1 09-239/5 од 31.01.2022 година на Р. Р. да ги преиспита донесените решенија и да донесе нови соодветни решенија, со кои ќе ги замени претходните решенија, доколку се донесени во спротивност со закон или друг пропис.  Соодветно на донесените нови решенија да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 30 дена од приемот на решението и постојано.**

2. Центарот, да го преиспита донесеното решение број УП1 09-117/3 од 26.12.2022 година на Ф. Џ. за остварување на правото на гарантирана минимална помош, правилно да ги утврди вкупните месечни приходи на домаќинството добиени по електронски пат со надлежните институции од што зависи висината на правото на гарантирана минимална помош и да донеси ново решение врз основа на променетата материјална состојба, со кое ќе го замени претходното решение донесено во спротивност со закон или друг пропис, согласно член 31 став 1 од Законот, член 3 став 1 точка 10 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021)).

**Рокот за извршување на изречената инспекциска мерка изнесува 30 дена од приемот на решението.**

 3. Во случај кога Центарот по службена должност по пат на размена на податоците по електронски пат од Министерството за внатрешни работи, треба да обезбеди податоци дека носителот на правото или член на домаќинството поседува регистрирано моторно возило, да утврдува дали носителот на правото во законски определениот рок известил за промени во имотната состојба за себе и сите членови во домаќинството во текот на користењето на правото, а кои влијаат на користење на правотото и врз основа на утврдената фактичка состојба да донесе соодветно решение, согласно член 30 став 2, член 40 став 1 алинеја 1 и 2, член 272 од Законот и член 3 став 1 точка 23 од и член 5 став 1 точка 4 и став 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021)).

Центарот во предметите на корисниците: бр.УП1 09-86/5 од 12.12.2022 година на А. Џ.УП1 09-258/8 од 13.12.2022 година на Н. Ќ. УП1 09-223/3 од 20.01.2022 година на З. Н,УП1 09-13/6 од 20.01.2022 година на У.Р. и УП1 09-265/6од27.04.2023 година на А. С. да ги преиспита донесените решенија и по потреба да донесе нови соодветни решенија, со кои ќе ги замени претходните решенија донесени во спротивност со закон или друг пропис. Соодветно на донесените нови решенија да  води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

 **Рокот за извршување на изречената инспекциска мерка изнесува 30 дена од приемот на решението и постојано.**

4. Центарот во предметите на корисниците на правото на гарантирана минимална помош по службена должност повремено, а најмалку еднаш годишно да го преиспитува постоењето на фактите и условите за стекнување и користење на правото, односно да врши непосреден увид во домаќинството на корисникот и доколку утврди дека истите се променети да донесува ново решение, согласно  член 273 од Законот.

**Рокот за извршување на изречената инспекциска мерка изнесува 30 дена од приемот на решението и постојано.**

 5. Субјектот на инспекциски надзор е должен веднаш по истекот на рокот определен за извршување на инспекциската мерка, а најдоцна во рок од три дена, писмено да го извести инспекторите дали се извршени инспекциските мерки, согласно член 334 став 4 од Законот.

 6.Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 1 од Законот за социјалната заштита, преку инспекторите Никола Димитровски со службена легитимација број 28-0003 и Соња Стефановскасо службена легитимација 28-0010, извршија редовен инспекциски надзор на ден 10.05.2023 година во ЈУМ Центар за социјална работа Струга, со седиште во Струга ул. Димитар Влахов бб, застапувано од Директорот Мевмед Халили и состави Записник број Уп1 16-11 од 11.05.2023 година, во кој се констатирани недостатоци и неправилности во постапката за остварување и користење на правото на гарантирана минимална помош.

  За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под бројУП1 16-11 од 11.05.2023.

**Инспектори за социјална заштита:**

Никола Димитровски

Соња Стефановска